**Dulcele blestem al iubirii**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lua-te-ar naiba să te ia

dragoste pui de căţea

Mi-ai făcut viaţa calvar

foi amare-n calendar

Zi de zi noapte de noapte

m-ai dat dragoste pe spate

Nici n-apuc să zic că-i bine

parcă dă iar strechea-n tine

Şi-mi faci viaţa harcea-parcea

parcă-i cimitirul Pacea

Plin de cruci şi de morminte

nici să tac nu am cuvinte

Costel Zăgan, ODE GINGAŞE